་རྗེ་འཆང་ཆེན་པོ་ཉིད་འགྲུབ་སྟེ། རིགས་ཐ་དད་པ་རིམ་གྱིས་བསྒོམ་དགོས་པ་ལྟ་བུ་ནི་མ་ཡིན་ནོ། །དེ་ལྟ་བུའི་ཉེ་བའི་རྒྱུ་དེ་དུས་ཇི་སྲིད་ཅིག་བསྒོམ་སྙམ་ན། ཉི་མ་གཅིག་གིས་འགྲུབ་པར་འགྱུར། །ཞེས་བྱ་བ་ལ་
སོགས་པ་སྟེ། ཉིན་ཞག་དང་པོ་ཁོ་ནས་ཀྱང་འགྲུབ་སྲིད་ལ། ཉིན་ཞག་ལྔ་ཚུན་ཆོད་ཀྱིས་ཀྱང་འགྲུབ་སྲིད་པས། ཉི་མ་ལྔ་ཡི་སྦྱོར་བ་ཡིས། །འགྲུབ་འགྱུར་འདི་ལ་ཐེ་ཚོམ་མེད། །ཅེས་བྱ་བའི་དོན་ཡིན་ནོ། །དེས་ཀྱང་མ་གྲུབ་ན་
ཞག་དྲུག་པའི་སྲོད་ལ་བར་ཆད་མེད་པའི་དུས་བདུད་འདུལ་བ་ནི། རྡོ་རྗེ་ཉི་མ་ནུབ་པ་ན། །སྦྱོར་བ་འདི་ནི་ཡང་དག་བརྩམ། །ཞེས་བྱ་བ་ཡིན་ནོ། །དེ་ནས་ཐོ་རངས་ཁམས་ཤིན་ཏུ་དྭངས་བའི་དུས་རྣམ་པར་གྲོལ་བའི་ལམ་མངོན་
5

པར་རྫོགས་པར་འཚང་རྒྱ་བ་ནི། སྐྱ་རེངས་འཆར་བའི་དུས་སུ་ནི། །འགྲུབ་འགྱུར་འདི་ལ་ཐེ་ཚོམ་མེད། །ཅེས་བྱ་བའི་དོན་ཡིན་ནོ། །ཆགས་ཆེན་ཏིང་འཛིན་གནས་ནས་ནི། །ཞེས་བྱ་བ་ནི་འདོད་ཆགས་ཀྱི་རང་བཞིན་སྙིང་རྗེ་ཆེན་
པོ་ལས་བྱུང་བའི་བྱང་ཆུབ་ཀྱི་སེམས་ཀྱིས་མྱ་ངན་ལས་འདར་མི་སྟེར་བ་སྟེ། དེས་ན་ཟུང་འཇུག་གི་སྐུ་ལ་ཕྱག་རྒྱའི་ལམ་ངེས་པར་དགོས་པས། ཕྱག་རྒྱ་ཆེན་པོ་རབ་གྲུབ་བྱ། །ཞེས་པའི་དོན་ཡིན་ནོ། །སྒྲུབ་པའི་ཐབས་ཀྱི་ཁྱད་
པར་ནི། །པདྨར་རྡོ་རྗེ་ཅན་བཅུག་ནས། །ཞེས་བྱ་བ་ལ་སོགས་པ་སྟེ་འདུ་ཤེས་གསུམ་དང་ལྡན་པའི་ཉེ་བའི་རྒྱུ་སྒྲུབ་པའི་མངོན་པར་རྟོགས་པ་ནི་གོང་དུ་བསྟན་ཟིན་ཏོ། །འབྲས་བུ་གང་འགྲུབ་ཅེ་ན། སྔགས་པས་ཕན་པ་འགྲུབ་
འགྱུར་ཞིང༌། །ཞེས་བྱ་བ་ལ་སོགས་པ་སྔར་བསྟན་པ་བཞིན་ཐོག་མར་རང་གི་ལྷའི་རྣལ་འབྱོར་གང་ཡིན་པ་གྲུབ་ནས། དེ་ནས་རིགས་སོ་སོའི་རྣལ་འབྱོར་བྱ་མི་དགོས་ཏེ་ཐམས་ཅད་ཀྱིས་ཀྱང་རྡོ་རྗེ་འཆང་བ་ཉིད་འགྲུབ་པ་ཡིིན་ཅི
ཏེ། ཐམས་ཅད་འདྲེན་པ་འགྲུབ་པར་འགྱུར། །ཞེས་གསུངས་པའི་ཕྱིར་རོ། །ཚིག་གི་དོན་ལྷག་མ་རྣམས་ནི་རྟོགས་པར་སླའོ། །དབང་གི་བསྡུ་བའི་ཚིག་ནི་གོང་ལེའུ་བཞི་པར་སྤྱིའི་མངོན་རྟོགས་བཤད། ལེའུ་བདུན་པ་དང་བརྒྱད་
པར་ཐུན་མོང་མ་ཡིན་པའི་དབང་བཞི་གསལ་བར་བྱས་ལ། འདིར་དབང་ཀུན་གྱི་ཐུན་མོང་གི་རྐང་གྲངས་མ་ཚང་བ་ཁ་སྐོང་བ་ཡིན་ནོ། །དེ་ལ་དྲུག་པ་ཡན་ཆད་ནི་ཐུན་མོང་གི་དབང་ཡིན་ལ། བདུན་པ་མན་ཆད་ནི་ཐུན་མོང་མ་ཡིན་
ཀྱེ་རྡོར་ཆོས་སྐོར་

اول
གྱ་བཞི་
།པའི་དབང་ཡིན་ནོ། །དེ་ཉིད་རྡོ་རྗེའི་སྦྱོར་བ་ཡིས། །ཞེས་བྱ་བ་ནི་དབང་བཞི་པ་ཡིན་ཏྲེ་རྡོ་རྗེ་ལྟར་མི་ཕྱེད་པའི་ཆོས་ཉིད་སྟོན་པའི་ཕྱིར་རོ། །ཀུན་གྱི་དེ་ཉིད་བརྟུལ་ཞུགས་སྦྱིན། །ཞེས་བྱ་བ་ནི་རྡོ་རྗེ་
སློབ་དཔོན་གྱི་དབང་སྟེ། སློབ་མའི་ཚོགས་རྣམས་བསྡུ་བར་གྱིས། །ཞེས་བྱ་བའི་ཚིག་གིས་བུམ་དབང་གི་མཐའ་རྟེན་རྗེས་གནང་ངོ༌། །སྟོན་པ་རང་གིས་ལུང་བསྟན་ཏེ། །ཞེས་བྱ་བ་ནི་གསང་དབང་གི་མཐའ་རྟེན་ལུང་བསྟན་
ནོ། །ཤེས་རབ་ཡེ་ཤེས་ཀྱི་མཐའ་རྟེན་དབུགས་དབྱུང་དང༌། དབང་བཞི་པའི་མཐའ་རྟེན་གཟེངས་བསྟོད་ནི་གོང་ལེའུ་བཞི་པར། དབུགས་འབྱིན་ཐམས་ཅད་བྱིན་ནས་ནི། །ཞེས་བསྟན་ཟིན་ཏོ།།
།།དམ་ཚིག་གི་སྐབས་སུ་ཐོག་
མར་རྩ་བའི་ལྟུང་བ་བཅུ་བཞི་སྟོན་ཏེ། དེ་དག་གི་ངག་དོན་ནི་ལྟུང་བའི་ངོ་བོ་ཉིད་རྣམ་པར་གཞག་པ་དང༌། ལྟུང་བ་ཉིད་དུ་འགྱུར་བའི་རྒྱུ་མཚན་དང༌། མི་འབྱུང་བར་བྱ་བའི་ཕྱིར་བསླབ་པ་དང༌། ཡན་ལག་ཏུ་ཚང་ན་ལྟུང་བར་
འགྱུར་བ་དང༌། བྱུང་བ་ཕྱིར་བཅོས་པའི་ཐབས་དང་། ཆེ་འབྲིང་རྣམ་པར་གཞག་པ་ཞེས་བྱ་བ་དྲུག་གིས་ངག་དཽན་ཅི་རིགས་པ་ཅིག་བྱས་ལ་གཞུང་གི་ཚིག་དོན་བཤད་པར་བྱའོ། །གཞུང་ན་ཡང་རྩ་བའི་ལྟུང་བ་དང༌། མི་འབྲལ་
བའི་དམ་ཚིག་དང༌། སེམས་བརྟན་པ་ཐོབ་པའི་དམ་ཚིག་དང༌། ལས་དང་པོ་པའི་དམ་ཚིག་ཅེས་བྱ་བ་བཞིར་འདུ་ལ། ཚིག་གི་དོན་ལ། སེམས་ཅན་རྣམས་ལ་གདུག་བྱམས་དང༌། །ཞེས་བྱ་བས་ལྟུང་བ་བཞི་པ་དང་ལྔ་པ་
477

ཀྱེ་རྡོར་ཆོས་སྐོར་
བསྟན། སྐལ་མེད་དེ་ཉིད་གཏམ་མི་བྱ་ནི་བདུན་པ་དང་བཅུ་པ་ཡིན་ནོ། །ཆོས་ཉིད་ཚད་ནི་ངེས་མི་གཟུང་གིས་དགུ་པ་དང་བཅུ་གཅིག་པ་བསྟན་ལ། གསུམ་པ་ནི་འོག་རྟག་ཏུ་དམ་ཚིག་བསྲུང་བར་བྱ་ཡིས་བསྟན་ཏོ། །དཀོན་
མཆོག་གསུམ་ནི་སྤང་མི་བྱ་ནི་སྤྱིའི་དམ་ཚིག་གོ །རྡོ་རྗེ་དྲིལ་བུ་ནི་ཕྱི་བརྡའི་དང༌། ནང་ཐབས་དང༌། ཤེས་རབ་ཀྱི་མཁའ་དང་གསང་བའི། བྱང་ཆུབ་སེམས་གང་དེ་རྡོ་རྗེ། །ཤེས་རབ་དྲིལ་བུ་ཞེས་སུ་བཤད། །གཙུག་ཏོར་ནི་ཕྱི་
རྫས་ཀྱི་དབུ་རྒྱན། ནང་རིགས་བདག གསང་བ་སྤྱི་གཙུག་གི་ཧཾ། སྤྱིན་སྲེག་ནི་ཕྱི་མེ་ཐབ། ནང་ཁ་ཟས། གསང་བ་སྔགས་དང་ཆོས། རབ་གནས་ནི་ཕྱི་སྐུ་གཟུགས། ནང་ཏིང་ངེ་འཛིན་གྱི་དཀྱིལ་འཁོར་ལ་ཡེ་ཤེས་
པ། གསང་བ་སྔགས་དང་ཆོས་ཀྱི་བྱང་སེམས། གཞིར་གནས་ལ་ཡས་བྱོན་སྤྱན་དྲང་བ། གཏོར་མ་ནི་ཕྱི་འབྱུང་པོ་ལ། ནང་ཁ་ཟས། གསང་བ་སྔགས་དང་ཆོས་སོ། །སྔགས་ཕྱི་ཨྃ་ལ་སོགས་པ། ནང་སྔགས་དང་
ཆོས། གསང་བ་སྐྱེ་བ་མེད་པ། དེ་དག་ཀྱང་ཕྱིའི་རྣམས་རྟག་ཏུ་མ་གྲུབ་ཀྱང༌། ནང་དང་གསང་བ་རྟག་ཏུ་མི་འབྲལ་བར་བྱ་དགོས་ཏེ། དེ་དག་ཀྱང་ཇི་ལྟར་བྱ་ཞེ་ན། མི་འབྲལ་བར་བྱ་བ་ནི་བསྐྱེད་པ་དང་རྫོགས་པའི་རིམ་པ་ཐུན་
བཞིར་ཁ་ཟས་ཀྱི་རྣལ་འབྱོར་དང་མི་འབྲལ་བར་བྱས་ན་འགྲུབ་པར་འགྱུར་བ་ཡིན་ནོ། །སེམས་བརྟན་པ་ཐོབ་པ་ནི་སྤྱོད་པའི་གནས་སྐབས་ཡིན་ནོ། །གཞན་རྣམས་ནི་གཞུང་ཡི་གེ་ཇི་ལྟ་བ་བཞིན་ནོ། །ཚིག་གི་དོན་དེ་དག་ཀྱང་
478

།གཞུང་དུ་བླ་མས་སྟོན་པར་འགྱུར་རོ། །དམ་ཚིག་གི་ཁོངས་སུ་འདུ་བས་བླ་མའི་བསྙེན་བཀུར་སྔོན་དུ་བརྗོད་དགོས་ཏེ། དེ་ལ་དོན་ནི་འདི་ཡིན་ཏེ། སློབ་དཔོན་ནི་དེ་བཞིན་གཤེགས་པ་ཐམས་ཅད་ཀྱིས་
ཀྱང་ཕྱག་དང་བསྙེན་བཀུར་བྱ་བའི་གནས་ཡིན་ཏེ། སངས་རྒྱས་ཐམས་ཅད་བསྐྱེད་པའི་ཕ་དང་མ་ཡིན་པའི་ཕྱིར་རོ། །དེ་ཅིའི་སླད་དུ་ཞེ་ན་ཞེས་བྱ་བ་ལ་སོགས་པ་ནི་བདག་ལས་དང་པོ་པས་བསྙེན་བཀུར་བྱས་ན་མཆོག་གི་དངོས་
གྲུབ་དང༌། མི་སྣང་བ་དང་ཞེས་སོགས་གྲུབ་པ་ཆེན་པོ་བརྒྱད་ལ་སོགས་པ་ཐམས་ཅད་ཀྱང་སྟེར་བར་འགྱུར་རོ་ཞེས་བྱའོ། །དེ་ལྟར་འབྱུང་བ་ཅིའི་ཕྱིར་ཞེ་ན། རྡོ་རྗེ་འཆང་ཉིད་ཕལ་པའི་གཟུགས་བཟུང་ནས་སེམས་ཅན་གྱི་དོན་
མཛད་པའི་ཕྱིར་ཏེ། རྡོ་རྗེ་སེམས་དཔའ་ཇི་ལྟ་བུའི། །དེ་ལྟས་སློབ་དཔོན་གཟུགས་འཛིན་ཏེ། །སེམས་ཅན་རྗེས་སུ་གཟུང་དམིགས་ནས། །ཕལ་པའི་གཟུགས་སུ་གནས་པ་ཡིན། །ཞེས་བྱ་བའི་དོན་ཡིན་ནོ། །དེ་ལྟར་བཞུགས་
པའི་དུས་སུ་བསྙེན་བཀུར་བྱས་ལ་གལ་ཏེ་སློབ་དཔོན་འདས་ན་ཇི་ལྟར་བསྐུར་སྙམ་ན། སློབ་དཔོན་གྱིས་ནི་མཐར་དུས་སུ། །ཞེས་བྱ་བ་ལ་སོགས་པ་སྟེ། འཇིག་རྟེན་པ་རྣམས་ཤི་ཞེས་ཟེར་མཽད་ཀྱི་འཆི་བ་ནི་རྣམ་རྟོག་སྟེ། སངས་
རྒྱས་དང་བྱང་ཆུབ་སེམས་དཔའ་རྣམས་ཀྱིས་མཆོད་པའི་བྱེ་བྲག་བསམ་གྱིས་མི་ཁྱབ་པ་དང་ལྡན་པས་བསུ་སྟེ་མཁའ་ལ་སྤྱོད་པའམ་བདེ་བ་ཅན་དུ་ཁྱེར་བར་བྱེད་པ་ཡིན་ནོ། །དེ་ནས་སློབ་མས་སྐུ་གཟུགས་དེ་ལ་བསྙེན་པ་དང་ས་ཆོག་
479

ཀྱེ་རྡོར་ཆོས་སྐོར་
དང༌། སྟ་གོན་དཀྱིལ་འཁོར་གྱི་བྱ་བ་དང་བདག་འཇུག་ཡོངས་སུ་རྫོགས་པར་བྱས་ལ། རྟེན་དེ་ལ་ཡང་ཕྱི་ནང་གི་བྱ་བ་དང་དབང་བཞི་ཡོངས་སུ་རྫོགས་པར་བསྐུར་ལ་ཞག་བདུན་ནམ། ཉི་ཤུ་རྩ་གཅིག་གམ། བཞི་བཅུ་ཞེ་དགུའི་
བར་དུ་བྱས་ལ། དེ་ནས་ཡན་ལག་བཞི་ཡིས་ཡི་དམ་གྱི་ལྷར་བྱས་པ་དེ་ཐབ་ཀྱི་དབུས་སུ་བཞུགས་ལ། སྦྱིན་སྲེག་གི་ཡོ་བྱད་ཐམས་ཅད་དེ་ལ་དབུལ་བའི་ཚུལ་གྱིས་སྦྱིན་སྲེག་རྒྱས་པར་བྱས་ལ། ཉི་མ་གསུམ་པ་ན་རིང་བསྲེལ་
རྣམས་འོ་མ་དང་དྲི་བཟང་པོས་བཀྲུས་ཏེ་མཆོད་རྟེན་རྒྱས་པར་བྱའོ་ཞེས་བྱ་བའི་དོན་ཏོ། །དེ་ལ་སྔོན་དུ་སྦྱིན་སྲེག་བྱས་ནས་ཕྱིས་ཞག་བདུན་ལ་སོགས་པར་རིང་བསྲེལ་ལ་དབང་རྒྱས་པར་བསྐུར་ཡང་ཉེས་པ་མེད་དོ། །བླ་མ་ལ་སློབ་
མས་དེ་ལྟར་བྱ་བ་མི་རིགས་སྙམ་ན་མ་ཡིན་ཏེ། བཅོམ་ལྡན་འདས་ཀྱིས་གསུངས་པས་ཤིན་ཏུ་བསོད་ནམས་ཆེ་བ་ཉིད་ཡིན་ནོ། །སེམས་ཅན་གཞན་རྣམས་ལའང་དེ་བཞིན་དུ་བྱས་ནའང་བསོད་ནམས་ཤིན་ཏུ་ཆེའོ། །རིགས་ལྔ་ཡུམ་
དང་བཅས་པའི་བསྟོད་པའི་སྐབས་སུ་དང་པོ་ནི་ངོ་བོ་ཉིད་ལ་ངོ་བོ་ཉིད་ཀྱི་ཕྱག་རྒྱས་བསྟོད་ལ། སྡང་བས་མནན་པ་ཞེས་བྱ་བ་ནི་རིགས་མི་བསྐྱོད་པ་ཡིན་ཞིང་གཏི་མུག་རྡོ་རྗེ་ནི་རིགས་བདག་རྣམ་སྣང་ཡིན་པས་སེམས་ལ་ལུས་ཀྱི་
རྒྱ། ཡུམ་གྱི་བསྟོད་པ་ནི་སྣང་བ་ལ་སྟོང་པའི་རྒྱ། གཏི་མུག་མནན་པ་ནི་རིགས་རྣམ་སྣང་རྡོ་རྗེ་སེམས་དཔའ་ནི་རིགས་བདག་སྟེ་ལུས་ལ་སེམས་ཀྱི་རྒྱ། ང་རྒྱལ་མནན་པ་ནི་རིགས་རིན་འབྱུང་འདོད་ཆགས་རྡོ་རྗེ་ནི་རིགས་བདག་
480

அ
།འོད་དཔག་མེད་དེ་འབྲས་བུ་ལ་རྒྱུའི་རྒྱ། འདོད་ཆགས་མནན་པ་ནི་རིགས་འོད་དཔག་མེད་སེར་སྣ་རྡོ་རྗེ་ནི་རིགས་བདག་རིན་འབྱུང་སྟེ་རྒྱུ་ལ་འབྲས་བུའི་རྒྱ། དོན་ཡོད་གྲུབ་པ་ནི་ཕྲག་དོག་དང་བྱ་བ་
གྲུབ་པའི་ཡེ་ཤེས་ཀུན་ལ་ཁྱབ་པས་ངོ་བོ་ཉིད་ལ་ངོ་བོ་ཉིད་ཀྱི་ཕྱག་རྒྱ་ཡིན་པས། ཐམས་ཅད་གཟིགས་ལ་ཕྱག་འཚལ་བསྟོད། །ཅེས་བྱ་བའི་དོན་ཡིན་ནོ། །མཇུག་འཁོར་གྱི་རྗེས་སུ་ཡི་རང་བ་ནི་བཅོམ་ལྡན་འདས་ཀྱིས་ཞེས་བྱ་བ་
ལ་སོགས་པ་སྟེ། ཐམས་ཅད་དང་ལྡན་པའི་འཁོར་ནི་དེ་བཞིན་གཤེགས་པའི་འཁོར་ཏིལ་གྱི་གང་བུ་དང་མཉམ་པ་དང༌། _དཔའ་བོའི་འཁོར་བྱེ་བ་ཕྲག་བརྒྱད་ཅུ་དང༌། རྣལ་འབྱོར་མའི་འཁོར་རི་རབ་ཀྱི་རྡུལ་ཕྲ་རབ་དང་མཉམ་པ་
རྣམས་སོ། །ཡང་འགྲོ་བ་རྒྱུད་ཡོངས་སུ་དག་པས་ཐོབ་པའི་ལྷ་མ་སྲིན་སྡེ་བརྒྱད་དེ་ལྷ་ནི་བརྒྱ་བྱིན་ལ་སོགས་པ། མི་དངོས་གྲུབ་ཐོབ་པའི་དཔའ་བོ་དང་རྣལ་འབྱོར་མ། ལྷ་མ་ཡིན་ཐག་ཟངས་རིས་ལ་སཽགས་པ། དྲི་ཟ་ནི་ཡུལ་
འཁོར་སྐྱོང་ལ་སོགས་པ། བཅས་པ་ཞེས་བྱ་བ་ནི་ཀླུའི་རྒྱལ་པོ་དགའ་བོ་ལ་སོགས་པ་དང༌། གནོད་སྦྱིན་གྱི་རྒྱལ་པོ་རྣམ་ཐོས་སྲས་ལ་སོགས་པ་དང༌། ནམ་མཁའ་ལྡིང་གི་རྒྱལ་པོ་གསེར་མིག་ལ་སོགས་པ་དང༌། མིའམ་ཅིའི་
རྒྱལ་པོ་རྟ་མགོ་ཅན་ལ་སོགས་པ་དང༌། ལྟོ་འཕྱེའི་རྒྱལ་པོ་སྦྲུལ་མགོ་བདུན་པ་ལ་སོགས་པ་རྣམས་ཡིན་ནོ། །དེ་ལ་སོགས་པ་བསམ་གྱིས་མི་ཁྱབ་པ་རྣམས་བཅོམ་ལྡན་འདས་ཀྱིས་གསུངས་པ་ལ་དགའ་བས་བསྟོད་ནས་མཆོད་དེ་
481

རྗེས་སུ་ཡི་རང་ངོ་ཞེས་བྱ་བའི་དོན་ཏོ། །ལེའུ་བཅོ་ལྔ་པ་ཚིགས་སུ་བཅད་པ་བརྒྱ་དང་གསུམ་གྱི་རྣམ་པར་འགྲེལ་པ་བསྟན་ཟིན་ཏོ།། །།རྗེ་བཙུན་མཐུ་སྟོབས་དབང་ཕྱུག་བིརླ་པ། །ཌཾ་བི་ཧེ་རུ་ཀ་དཔལ་བཅས་པའི་གསུང༌། །
འདོད་དགུ་འབྱུང་བའི་རིན་ཆེན་ལྟ་བུ་འདི། །སྐྱེ་དགུའི་བསམ་པ་ཚིམ་པར་བྱེད་པ་ཡིན། །དེ་ལས་བྱུང་བའི་གུར་གྱི་རྒྱན་འདི་ནི། །ཤཱཀྱའི་དགེ་བསྙེན་གྲགས་པ་རྒྱལ་མཚན་གྱིས། །ལྕགས་པོ་རྟ་ཡི་སྨིན་དྲུག་ཟླ་བ་ལ། །གཙང་
སྟོད་དཔལ་ལྡན་ས་སྐྱའི་དགོན་པར་བྲིས། །ཚིག་འགྲེལ་རྒྱས་མིན་དོན་རྣམས་ཤིན་ཏུ་གསལ། །བླ་མའི་མན་ངག་དང་ལྡན་སྡེབ་སྦྱོར་མཛེས། །འདི་ལ་ཉེས་པ་མ་མཆིས་མཆིས་སྲིད་ན། །བླ་མ་མཁའ་འགྲོའི་ཚོགས་ཀྱིས་བཟོད་
པར་གསོལ། །དད་ལྡན་སྐྱེ་བོས་གསོལ་བ་འདེབས་པ་མང༌། །དགེ་བའི་བསམ་པས་རྩོམ་པར་འདོད་མོད་ཀྱང༌། །མཁའ་འགྲོ་གཉན་ཞིང་བྱ་མང་གིས་བྲེལ་བས། །ཡུན་རིང་མ་བརྩམས་དེ་ཡང་བཟོད་པར་མཛོད། །དེ་བརྩམས་
བླ་མའི་ཞལ་བཞེས་གྲུབ་པར་བགྱིས། །རྩོམ་པར་འདོད་པ་བདག་ཀྱང་རབ་ཏུ་ཚིམ། །ཅང་སྟོན་བརྩོན་འགྲུས་གྲགས་ཀྱང་ཡིད་དགའ་ལ། །མུ་ཚུ་བྱང་ཆུབ་གྲགས་ཀྱང་གློ་བ་སྤྲོ། །ལྷ་ཐོག་ཡོན་ཏན་གཟུངས་ཀྱང་ཡིད་དགའ་
ཞིང༌། །རིགས་ལྡན་ཤེས་རབ་རིན་ཆེན་བསམ་པ་ཚིམ། །གཞུང་འདིར་དད་ཅིང་ཤེས་པར་འདོད་པ་ཡི། །གང་ཟག་ཀུན་ཀྱང་རྗེས་སུ་ཡི་རང་ངོ༌། །བསམ་པ་དགེ་ཞིང་ཀུན་ཀྱང་ཚིམ་པ་དང༌། །དཀའ་བ་རྣམ་འགྲེལ་བགྱིས་པའི་
482

གྱ་བདུན་བྱོན།
আ
།བསོད་ནམས་ཀྱིས། །སྐྱེ་དགུའི་ལམ་གྱི་བར་ཆད་ཞི་བ་དང༌། །ཀུན་ཀྱང་སངས་རྒྱས་ས་ལ་གནས་པར་ཤོག།
།།འཕགས་པ་རྡོ་རྗེ་གུར་གྱི་རྣམ་འགྲེལ་བདག་གི་བླ་མ་བསོད་ནམས་རྩེ་མོ་བློ་གྲོས་
ཆེན་པོའི་ཞལ་སྔ་ནས་ལ་རོང་སྟོན་སེང་གེ་རྒྱལ་མཚན་གྱིས་གསོལ་བ་བཏབ་ནས་ཞལ་གྱིས་བཞེས་ཏེ་མཆོད་པར་བརྗོད་པ་དང་བཤད་པར་དམ་བཅའ་བ་ཙམ་ཞིག་མཛད་ནས་རྣམ་འགྲེལ་མ་མཛད་དོ། །ཡང་དུས་ཕྱིས་ཁོ་བོ་ལ་ཙོང་
གའི་དགེ་སློང་ཅང་སྟོན་བརྩོན་འགྲུས་གྲགས་དང་མུ་ཚུ་བྱང་ཆུབ་གྲགས་ཀྱིས་གསོལ་བ་བཏབ་སྟེ་ཁས་བླངས་བཞིན་དུ་མ་གྲུབ་བོ། །ཡང་དུས་ཕྱིས་བདག་ཅག་གི་བླ་མ་ཨའི་དབོན་པོ་ལྷ་ཐོག་སྟོན་པ་ཡོན་ཏན་འོད་ཀྱིས་གསོལ་བ་
བཏབ་སྟེ་ཁས་བླངས་པ་བཞིན་དུ་མ་གྲུབ་བོ། །དེ་ལྟར་དུས་རྟག་ཏུ་གསོལ་བ་འདེབས་པ་རྣམས་ལ་ཁས་བླངས་པ་དྲན་ཞིང་རྩོམ་པའི་བློ་ཡོད་ཀྱང་མི་འགྲུབ་པ་དེ་དག་ཀྱང་མཁའ་འགྲོ་གཉན་ཞིང་སྐབས་བདེ་བ་མ་རྙེད་པས་སོ། །
ཡང་དུས་ཕྱིས་རྒྱང་རོའི་ཁུན་འཛུ་ཇོ་སྲས་དགེ་སློང་ཤེས་རབ་རིན་ཆེན་གྱིས་ལན་མང་དུ་གསོལ་བ་བཏབ་སྟེ། མཁའ་འགྲོ་མཉེས་པའི་མཆོད་པ་ཡང་མང་དུ་བྱས་ནས་གསོལ་བ་བཏབ་སྟེ། འཕགས་པ་རྡོ་རྗེ་གུར་གྱི་རྒྱན་ཞེས་བྱ་བའི་
རྣམ་འགྲེལ་འདི་ཡོངས་སུ་རྫོགས་སོ། །ཉེས་པ་རྣམས་བླ་མའི་ཚོགས་ལ་བཟོད་པར་གསོལ་ཞིང༌།
འདིས་སེམས་ཅན་དཔག་ཏུ་མེད་པའི་ལམ་གྱི་བར་ཆད་ཞི་ནས་རྣམ་པ་ཐམས་ཅད་མཁྱེན་པའི་སངས་རྒྱས་ཐོབ་པའི་རྒྱུར་གྱུར་
483

ཀྱེ་རྡོར་ཆོས་སྐོར་
ཅིག།
།།འཇམ་དབྱངས་ཐུགས་མངའ་བླ་མ་རྗེ་བཙུན་ཆེན་པོ་ཡི། །ཞབས་རྡུལ་དྲི་མེད་གུས་པས་སྤྱི་བོར་བླངས་ནས་ནི། །རྡོ་རྗེ་གུར་གྱི་རྣམ་འགྲེལ་རྒྱན་ཞེས་བགྱི་བ་འདི། །རང་ཉིད་